US ચૂંટણી પરિણામ 2020 : ટ્રમ્પ અને બાઇડન વચ્ચે ભારે રસાકસી\nઅમેરિકાની ચૂંટણીના પરિણામમાં મહત્ત્વપૂર્ણ ભૂમિકા ભજવનાર રાજ્ય મિશિગનમાં જો બાઇડને ડોનાલ્ડ ટ્રમ્પ કરતા આગળ ચાલી રહ્યા છે.

મતગણતરી હજી ચાલુ છે પરંતુ તાજી પરિસ્થિતિમાં ટ્રમ્પ પર બાઇડને 0.2 ટકાની સરસાઈ હાંસલ કરી છે.

અત્યાર સુધી બાઇડનને 49.3 ટકા જ્યારે ટ્રમ્પને 49.1 ટકા મત મળ્યા છે. બાઇડનના પક્ષમાં 2,515,781 જ્યારે ટ્રમ્પના પક્ષમાં 2,506,388 મતોની ગણતરી થઈ ગઈ છે.

2016માં વિસ્કૉન્સિન, મિશિગન અને પેન્સિલ્વેનિયા એ ત્રણ મહત્ત્વપૂર્ણ રાજ્યો છે જેનાં પરિણામોએ ડોનાલ્ડ ટ્રમ્પને હિલેરી ક્લિન્ટન સામે વિજય અપાવવામાં મદદ કરી હતી.

અમેરિકન રાષ્ટ્રપતિની ચૂંટણીના પરિણામ રાષ્ટ્રીય મતોના આધારે નહીં પરંતુ પૂરતી સંખ્યામાં રાજ્યો જીતવાના આધારે નક્કી થાય છે. 

દરેક રાજ્યમાં વિજેતાને ચોક્કસ પ્રમાણમાં 'ઇલેક્ટોરલ વોટ' મળે છે જે સામાન્ય રીતે તેની વસતીના આધારે નક્કી થયેલા હોય છે.

વ્હાઇટ હાઉસમાં વિજયભેર પ્રવેશ કરવા માટે 270 મતની જરૂર પડે છે.

આ વખતે મહત્ત્વપૂર્ણ પાંચ રાજ્યો છે- ઍરિઝોના, જ્યૉર્જિયા, વિસ્કૉન્સિન, મિશિગન અને પેન્સિલ્વેનિયા.

ઍરિઝોના અને વિસ્કૉન્સિનમાં બાઇડનને સરસાઈ મળી છે. જાણકારો માને છે કે બાઇડન માટે મિશિગનમાં સફળતા મેળવવી બહુ જરૂર હશે.

ડોનાલ્ડ ટ્રમ્પે ટ્વીટ કરીને પોસ્ટ બૅલટ પર નિશાન સાધ્યું છે.

તેમણે લખ્યું છે કે "ગત રાત સુધી ડેમૉક્રેટ્સના નિયંત્રણવાળાં લગભગ બધાં રાજ્યોમાં હું આગળ હતો, પછી જાદુઈ રીતે એક-એક કરીને તે ગાયબ થવાના શરૂ થયાં કારણ કે ચોકવનાર મતોની ગણતરી કરવામાં આવી. બહુ આશ્ચર્યજનક, ચૂટંણી વિશ્લેષકો આને પૂર્ણ અને ઐતિહાસિક રીતે ખોટું માની રહ્યા છે."

ટ્વિટરે આ ટ્વીટને ભ્રામકનું લેબલ આપ્યું છે.

ટ્રમ્પના ચૂંટણીઅભિયાને હાલમાં જ એક પ્રેસવાર્તાને સંબોધિત કરીને રાષ્ટ્રપતિનીચૂંટણીમાં વિજય માટે જરૂરી 270 ઇલેક્ટોરન કૉલેજ પૉઇન્ટ્સ મેળવવાનો આત્મવિશ્વાસ વ્યક્ત કર્યો.

ટ્રમ્પની ચૂંટણીઅભિયાનની ટીમે કહ્યું કે વિસ્કૉન્સિનમાં ફરીથી મતગણતરીનો વારો આવી શકે છે અને તેમને ભરોસો છે કે પેન્સિલ્વેનિયામાં ટ્રમ્પને લઘુમતીઓના ધાર્યા કરતાં વધારે મત મળશે.

'અમેરિકામાં 120 વર્ષમાં સૌથી વધારે મતદાન'

મિશિગનનાં ડેટ્રૉઇટ શહેરમાં મતગણતરીનું કામ ચાલી રહ્યું છે

યુએસ ઇલેક્શન પ્રૉજેક્ટ્સના અનુમાન પ્રમાણે અમેરિકામાં રાષ્ટ્રપતિની ચૂંટણીમાં 120 વર્ષમાં સૌથી વધારે મતદાન આ વખતે થયું છે.

યુએસ ઇલેક્શન પ્રૉજેક્ટ્સ મુજબ 16 કરોડથી વધારે લોકોએ અમેરિકામાં...\n\ntl;dr:
ડેમૉક્રેટિક ઉમેદવાર જો બાઇડન અન રિપબ્લિકન ઉમેદવાર ડોનાલ્ડ ટ્રમ્પ બંને વિજય તરફ વધવાનો દાવો કરી રહ્યા છે. પરંતુ હજી મતોની ગણતરી બાકી છે.